CELEX: 32017D0733
Language: sk
Date: 2017-04-25 00:00:00
Title: Rozhodnutie Rady (EÚ) 2017/733 z 25. apríla 2017 o uplatňovaní ustanovení schengenského acquis týkajúcich sa Schengenského informačného systému v Chorvátskej republike

26.4.2017   
            
            
               SK
            
            
               Úradný vestník Európskej únie
            
            
               L 108/31
            
         ROZHODNUTIE RADY (EÚ) 2017/733
   z 25. apríla 2017
   o uplatňovaní ustanovení schengenského acquis týkajúcich sa Schengenského informačného systému v Chorvátskej republike
   RADA EURÓPSKEJ ÚNIE,
   so zreteľom na akt o pristúpení Chorvátska, a najmä na jeho článok 4 ods. 2,
   so zreteľom na návrh Európskej komisie,
   so zreteľom na stanovisko Európskeho parlamentu (1),
   keďže:
   
               (1)
            
            
               V článku 4 ods. 2 aktu o pristúpení Chorvátska sa stanovuje, že ustanovenia schengenského acquis, ktoré sa neuvádzajú v článku 4 ods. 1 uvedeného aktu, sa uplatňujú v Chorvátsku len na základe rozhodnutia Rady, ktoré Rada vydá na tento účel, po overení uskutočnenom podľa príslušných postupov schengenského hodnotenia, či sú v Chorvátsku splnené všetky podmienky nevyhnutné na uplatňovanie všetkých častí príslušného acquis, a to vrátane účinného uplatňovania všetkých schengenských pravidiel v súlade s dohodnutými spoločnými štandardmi a základnými zásadami.
            
         
               (2)
            
            
               Platné postupy schengenského hodnotenia sú stanovené v nariadení Rady (EÚ) č. 1053/2013 (2).
            
         
               (3)
            
            
               Schengenské hodnotenie týkajúce sa ochrany údajov sa v Chorvátsku uskutočnilo vo februári 2016. Komisia prostredníctvom vykonávacieho rozhodnutia schválila hodnotiacu správu potvrdzujúcu, že podmienky nevyhnutné na uplatňovanie schengenského acquis týkajúceho sa ochrany údajov boli v Chorvátsku splnené.
            
         
               (4)
            
            
               V súlade s článkom 1 ods. 1 vykonávacieho rozhodnutia Komisie (EÚ) 2015/450 (3) sa overilo, že z technického hľadiska je chorvátsky národný systém (N.SIS) pripravený na integráciu do Schengenského informačného systému (SIS).
            
         
               (5)
            
            
               Keďže Chorvátsko prijalo nevyhnutné technické a právne opatrenia na spracúvanie údajov SIS a výmenu doplňujúcich informácií, Rada teraz môže stanoviť dátum, od ktorého sa v Chorvátsku bude uplatňovať schengenské acquis týkajúce sa SIS.
            
         
               (6)
            
            
               Nadobudnutím účinnosti tohto rozhodnutia by sa mal umožniť prenos údajov SIS do Chorvátska. Konkrétne využívanie týchto údajov by Komisii malo umožniť overiť, či sa ustanovenia schengenského acquis týkajúce sa SIS v Chorvátsku správne uplatňujú. Keď sa overí, že podmienky nevyhnutné na uplatňovanie všetkých častí schengenského acquis sú v Chorvátsku splnené, Rada by mala rozhodnúť o zrušení kontrol na vnútorných hraniciach.
            
         
               (7)
            
            
               Rada by mala prijať samostatné rozhodnutie, v ktorom sa stanoví dátum zrušenia kontrol na vnútorných hraniciach s Chorvátskom. Až do dátumu stanoveného v uvedenom rozhodnutí by sa na využívanie SIS v Chorvátsku mali zaviesť určité obmedzenia.
            
         
               (8)
            
            
               Pokiaľ ide o Island a Nórsko, toto rozhodnutie predstavuje vývoj ustanovení schengenského acquis v zmysle Dohody uzavretej medzi Radou Európskej únie a Islandskou republikou a Nórskym kráľovstvom o pridružení Islandskej republiky a Nórskeho kráľovstva pri vykonávaní, uplatňovaní a vývoji schengenského acquis
                   (4), ktoré patria do oblasti uvedenej v článku 1 bode G rozhodnutia Rady 1999/437/ES (5).
            
         
               (9)
            
            
               Pokiaľ ide o Švajčiarsko, toto rozhodnutie predstavuje vývoj ustanovení schengenského acquis v zmysle Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                   (6), ktoré patria do oblasti uvedenej v článku 1 bode G rozhodnutia 1999/437/ES v spojení s článkom 3 rozhodnutia Rady 2008/146/ES (7) a článkom 3 rozhodnutia Rady 2008/149/SVV (8).
            
         
               (10)
            
            
               Pokiaľ ide o Lichtenštajnsko, toto rozhodnutie predstavuje vývoj ustanovení schengenského acquis v zmysle Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                   (9), ktoré patria do oblasti uvedenej v článku 1 bode G rozhodnutia 1999/437/ES v spojení s článkom 3 rozhodnutia Rady 2011/349/EÚ (10) a článkom 3 rozhodnutia Rady 2011/350/EÚ (11),
            
         PRIJALA TOTO ROZHODNUTIE:
   Článok 1
   1.   Za podmienok uvedených v tomto článku sa od 27. júna 2017 ustanovenia schengenského acquis týkajúce sa Schengenského informačného systému (SIS) uvedené v prílohe k tomuto rozhodnutiu uplatňujú v Chorvátskej republike pri jej vzťahoch s:
   
               a)
            
            
               Belgickým kráľovstvom, Bulharskou republikou, Českou republikou, Dánskym kráľovstvom, Spolkovou republikou Nemecko, Estónskou republikou, Helénskou republikou, Španielskym kráľovstvom, Francúzskou republikou, Talianskou republikou, Lotyšskou republikou, Litovskou republikou, Luxemburským veľkovojvodstvom, Maďarskom, Maltskou republikou, Holandským kráľovstvom, Rakúskou republikou, Poľskou republikou, Portugalskou republikou, Rumunskom, Slovinskou republikou, Slovenskou republikou, Fínskou republikou a Švédskym kráľovstvom;
            
         
               b)
            
            
               Spojeným kráľovstvom Veľkej Británie a Severného Írska, pokiaľ ide o ustanovenia uvedené v rozhodnutí Rady 2007/533/SVV (12) a
            
         
               c)
            
            
               Islandskou republikou, Nórskym kráľovstvom, Švajčiarskou konfederáciou a Lichtenštajnským kniežatstvom.
            
         2.   Od 2. mája 2017 sa zápisy, na ktoré sa vzťahuje rozhodnutie 2007/533/SVV a nariadenie Európskeho parlamentu a Rady (ES) č. 1987/2006 (13), ako sú vymedzené v článku 3 ods. 1 písm. a) uvedeného rozhodnutia a článku 3 písm. a) uvedeného nariadenia, ako aj doplňujúce informácie a dodatočné údaje, ako sú vymedzené v článku 3 ods. 1 písm. b) a c) uvedeného rozhodnutia a článku 3 písm. b) a c) uvedeného nariadenia, ktoré súvisia s uvedenými zápismi, môžu Chorvátsku sprístupňovať podľa ustanovení uvedeného rozhodnutia a uvedeného nariadenia.
   3.   Od 27 júna 2017 a s výhradou ustanovení odseku 4 sa Chorvátsku umožňuje vkladať zápisy a dodatočné údaje do SIS, využívať údaje SIS a vymieňať si doplňujúce informácie.
   4.   Pokým sa nezrušia kontroly na vnútorných hraniciach s Chorvátskom, Chorvátsko
   
               a)
            
            
               nie je povinné zamietnuť vstup na svoje územie alebo pobyt na ňom príslušníkom tretích krajín, v súvislosti s ktorými niektorý členský štát vytvoril zápis na účely zamietnutia jeho vstupu alebo pobytu podľa nariadenia (ES) č. 1987/2006;
            
         
               b)
            
            
               sa zdrží vkladania zápisov a dodatočných údajov do SIS, ako aj výmeny doplňujúcich informácií o príslušníkoch tretích krajín na účely zamietnutia ich vstupu alebo pobytu podľa nariadenia (ES) č. 1987/2006.
            
         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      V Luxemburgu 25. apríla 2017
      
         
            Za Radu
         
         
            predseda
         
         I. BORG
      
   
   
      (1)  Stanovisko z 5. apríla 2017 (zatiaľ neuverejnené v úradnom vestníku).
   
      (2)  Nariadenie Rady (EÚ) č. 1053/2013 zo 7. októbra 2013, ktorým sa vytvára hodnotiaci a monitorovací mechanizmus na overenie uplatňovania schengenského acquis a ktorým sa zrušuje rozhodnutie výkonného výboru zo 16. septembra 1998, ktorým bol zriadený Stály výbor pre hodnotenie a vykonávanie Schengenu (Ú. v. EÚ L 295, 6.11.2013, s. 27).
   
      (3)  Vykonávacie rozhodnutie Komisie (EÚ) 2015/450 zo 16. marca 2015, ktorým sa stanovujú požiadavky na skúšky pre členské štáty, ktoré sa integrujú do Schengenského informačného systému druhej generácie (SIS II) alebo ktoré zásadne menia svoje priamo súvisiace vnútroštátne systémy (Ú. v. EÚ L 74, 18.3.2015, s. 31).
   
      (4)  Ú. v. ES L 176, 10.7.1999, s. 36.
   
      (5)  Rozhodnutie Rady 1999/437/ES zo 17. mája 1999 o určitých vykonávacích predpisoch k dohode uzavretej medzi Radou Európskej únie a Islandskou republikou a Nórskym kráľovstvom o pridružení týchto dvoch štátov pri vykonávaní, uplatňovaní a rozvoji schengenského acquis (Ú. v. ES L 176, 10.7.1999, s. 31).
   
      (6)  Ú. v. EÚ L 53, 27.2.2008, s. 52.
   
      (7)  Rozhodnutie Rady 2008/146/ES z 28. januára 2008 o uzavretí v mene Európskeho spoločenstva Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (Ú. v. EÚ L 53, 27.2.2008, s. 1).
   
      (8)  Rozhodnutie Rady 2008/149/SVV z 28. januára 2008 o uzavretí v mene Európskej únie Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (Ú. v. EÚ L 53, 27.2.2008, s. 50).
   
      (9)  Ú. v. EÚ L 160, 18.6.2011, s. 21.
   
      (10)  Rozhodnutie Rady 2011/349/EÚ zo 7. marca 2011 o uzavretí, v mene Európskej únie, Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnských kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis, ktoré sa vzťahuje najmä na justičnú spoluprácu v trestných veciach a policajnú spoluprácu (Ú. v. EÚ L 160, 18.6.2011, s. 1).
   
      (11)  Rozhodnutie Rady 2011/350/EÚ zo 7. marca 2011 o uzavretí v mene Európskej únie Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k implementácii, uplatňovaniu a rozvoju schengenského acquis, ktoré sa vzťahuje na zrušenie kontrol na vnútorných hraniciach a pohyb osôb (Ú. v. EÚ L 160, 18.6.2011, s. 19).
   
      (12)  Rozhodnutie Rady 2007/533/SVV z 12. júna 2007 o zriadení, prevádzke a využívaní Schengenského informačného systému druhej generácie (SIS II) (Ú. v. EÚ L 205, 7.8.2007, s. 63).
   
      (13)  Nariadenie Európskeho parlamentu a Rady (ES) č. 1987/2006 z 20. decembra 2006 o zriadení, prevádzke a využívaní Schengenského informačného systému druhej generácie (SIS II) (Ú. v. EÚ L 381, 28.12.2006, s. 4).
   
      PRÍLOHA
      
         Zoznam ustanovení schengenského acquis týkajúcich sa Schengenského informačného systému podľa článku 4 ods. 2 aktu o pristúpení Chorvátska
      
      
                  1.
               
               
                  Nariadenie Európskeho parlamentu a Rady (ES) č. 1986/2006 z 20. decembra 2006, ktoré sa týka prístupu útvarov zodpovedných za vydávanie osvedčení o evidencii vozidiel v členských štátoch do Schengenského informačného systému druhej generácie (SIS II) (1);
               
            
                  2.
               
               
                  Nariadenie Európskeho parlamentu a Rady (ES) č. 1987/2006 z 20. decembra 2006 o zriadení, prevádzke a využívaní Schengenského informačného systému druhej generácie (SIS II) (2);
               
            
                  3.
               
               
                  Rozhodnutie Rady 2007/533/SVV z 12. júna 2007 o zriadení, prevádzke a využívaní Schengenského informačného systému druhej generácie (SIS II) (3).
               
            
         (1)  Ú. v. EÚ L 381, 28.12.2006, s. 1.
      
         (2)  Ú. v. EÚ L 381, 28.12.2006, s. 4.
      
         (3)  Ú. v. EÚ L 205, 7.8.2007, s. 63.